Con a invasión d'a peninsula iberica por os arabes a principios d'o sieglo VIII y o esboldregamiento a escape d'o Reino visigodo de Toledo, a redolada que hue se conoix con o nombre de comarca aragonesa de Cinco Villas, amás de partes de Navarra y d'a Riocha, s'adhibioron a os dominios islamicos por meyo d'una capitulación pactata, alcordata por un conte visigodo (fácil que d'orichen hispano-román, seguntes o suyo nombre), o comes Casius, de qui dimpués naixió a poderosa familia muladí d'os Banu Qasi, con una destacata presencia en a Historia d'Aragón y tamién en a Historia d'Espanya.